钦定古今图书集成/理学汇编/文学典/第240卷 > 徐师曾诗体明辨 > 《鞞舞》
## 钦定古今图书集成/理学汇编/文学典/第240卷 > 徐师曾诗体明辨 > 《鞞舞》

鞞亦作“鼙”，汉代施于燕享。汉歌五篇：一《关东有贤女》，
二《章和二年中》，三《乐久长》，四《四方皇》，五《殿前生桂树》。
灵帝时有李坚能之。魏武帝令依前曲，改作新歌五
篇：一《明明魏皇帝》，二《太和有圣帝》，三《魏历长》，四《天生
烝民》，五《为君既不易时》。曹植亦作五篇：一《圣皇》，二《灵
芝》，三《大魏》，四《精微》，五《孟冬》，晋武帝令傅元作歌五篇，
陈于《元会》，一《洪业》，二《天命》，三《景皇帝》，四《大晋》，五《明君》。
宋明帝自改歌辞，至梁，谓之《鞞扇舞》。周舍有词三篇。
今考汉、魏及宋明帝之词皆亡，自植而下虽存，殊不
足取。唯傅元《明君》一篇，剀切有足感者。